Diari Oficial de la Generalitat Valenciana


Sumari del DOGV 3615, del 29-10-1999 (1999/8616)

Informació pública de les bases de la convocatòria per a cobrir dos llocs d'empleat o empleada del servei de neteja d'edificis municipals vacants en l'oferta d'ocupació per a 1999.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8616


Data del document
:   05-10-1999

Organisme emissor
:   Ajuntament d'Alpuente

Tipus de document
:   Convocatòria

Correcció d'errades

 Descriptors 

:   * Alpuente
    * administració local
    * concurs administratiu

Informació pública de les bases de la convocatòria per a cobrir dos llocs d'empleat o empleada del servei de neteja d'edificis municipals vacants en l'oferta d'ocupació per a 1999. [1999/M8616]
  
El ple de la corporació va aprovar, en sessió de data 28 de juliol de 1999, el següent acord:
  
Estudi i aprovació de les bases que han de regir la selecció per a cobrir dues places del personal de la neteja d'edificis municipals, vacants en l'oferta d'ocupació per a 1999, i convocatòria del procediment de selecció.
  
L'alcaldessa posa en coneixement del ple les bases que han de regir el procés selectiu per a cobrir dues places vacants incloses en l'oferta d'ocupació pública per a 1999; les funcions d'aquestes places eren exercides, temporalment i provisionalment, per personal contractat laboral. Proposa com a forma de selecció el concurs oposició lliure, d'acord amb els principis d'igualtat, publicitat, mèrit i capacitat en l'accés a la funció pública i sol·licita del ple la seua aprovació.
  
Bases de selecció per a la contractació indefinida a temps parcial de dos llocs d'empleada o empleat del servei de neteja d'edificis municipals.
  
Primera. Normes generals
  
Es convoquen proves selectives per a cobrir dues places vacants en la plantilla de personal laboral fix d'aquest ajuntament; denominació: empleada/empleat de neteja d'edificis municipals.
  
La selecció dels aspirants es realitzarà a través del sistema de concurs oposició lliure, previst en els articles 91 i 103 de la Llei 7/1985, de 2 d'abril.
  
Segona. Condicions dels aspirants
  
Per a ser admesos a la realització de les proves selectives, els aspirants hauran de complir els següents requisits:
  
A) Ser espanyol.
  
B) Tindre complits 18 anys.
  
C) Estar en possessió del títol de Graduat Escolar, Formació Professional de primer grau o equivalent o estudis primaris, o en condicions d'obtindre'l en la data en què acabe el termini de presentació de sol·licituds.
  
La titulació s'acreditarà mitjançant l'expedició dels títols corresponents per l'autoritat acadèmica competent del Ministeri de Cultura, Educació i Ciència, així com i, si escau, l'equivalència de títols.
  
D) No patir cap malaltia ni estar afectat per cap limitació física o psíquica que siga incompatible amb l'exercici de les funcions.
  
E) No trobar-se inhabilitat penalment per a l'exercici de funcions públiques.
  
F) No haver sigut separat, mitjançant expedient disciplinari de qualsevol administració o ocupació pública.
  
Tercera. Presentació de sol·licituds
  
1. Les instàncies per a sol·licitar prendre part en el concurs oposició, en què els aspirants han de manifestar que compleixen totes i cadascuna de les condicions exigides, referides sempre a la data d'expiració del termini indicat per a la presentació d'instàncies, es dirigiran a l'alcaldessa presidenta de la corporació (plaça de la Iglesia, número 1, Alpuente València), i es presentaran en el Registre General de l'ajuntament, els dies laborals, de 09.00 a 14.00 hores. A la sol·licitud s'acompanyarà una fotocòpia del document nacional d'identitat i la documentació relativa als mèrits al·legats per a la qualificació de la fase de concurs acreditada mitjançant original o fotocòpia compulsada.
  
2. El termini de presentació serà de 20 dies naturals comptats a partir del dia següent al de la publicació de la convocatòria en el Diari Oficial de la Generalitat Valenciana o del seu extracte en el Boletín Oficial del Estado a partir de l'última publicació en qualsevol dels dos butlletins oficials.
  
Les instàncies també podran presentar-se en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Els drets d'examen es fixen en la quantitat de 1.000 pessetes, i els aspirants els pagaran pels mitjans establits en l'article 38 apartat 6 de la Llei 30/1992, i el resguard d'haver-se fet l'ingrés en la tresoreria de l'ajuntament s'adjuntarà a la sol·licitud. Podran ingressar-se directament en el compte d'aquest ajuntament en Bancaixa (sucursal 10563, número compte 6018162809). En cap cas, el pagament per qualsevol dels mitjans legals realitzats per l'aspirant suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants
  
Expirat el termini de presentació de sol·licituds, l'alcaldia dictarà una resolució que es publicarà en el Diari Oficial de la Generalitat Valenciana, en el termini màxim d'un mes, per la qual declararà aprovada la llista provisional d'admesos i exclosos. En aquesta resolució, s'indicaran els llocs en què es troben exposades al públic les llistes provisionals certificades completes d'aspirants admesos i exclosos, i es concedirà un termini de 10 dies hàbils per a esmenes.
  
Transcorregut el termini anterior i esmenats els defectes i vistes les reclamacions, es dictarà una resolució amb la llista definitiva d'admesos, que es publicarà al tauler d'anuncis, i indicarà els recursos que pertoquen. En aquesta resolució s'establirà també, almenys amb 15 dies d'antelació, la data, l'hora i el lloc de començament dels exercicis, segons l'ordre d'intervenció dels aspirants.
  
Únicament pertocarà la devolució dels drets d'examen als aspirants que hagen sigut exclosos definitivament d'aquestes proves selectives. A aquest efecte el reintegrament es realitzarà d'ofici.
  
Cinquena. Procés selectiu
  
Fase d'oposició: estarà formada per una prova eliminatòria.
  
Consistirà en la realització d'un exercici obligatori i eliminatori: consistirà en la realització d'un test de 30 preguntes sobre coneixements relacionats amb l'organització i el funcionament de l'ajuntament i la prestació del servei concret propi del lloc de treball que s'ofereix.
  
La duració mínima de l'exercici serà de 45 minuts. El test contindrà respostes alternatives de les quals sols una serà correcta.
  
Sisena. Tribunal qualificador
  
La totalitat dels membres del tribunal, funcionaris de carrera, a excepció del president, hauran de posseir un nivell de titulació igual o superior a l'exigit i pertànyer al mateix grup o a grups superiors i s'haurà de designar el mateix nombre de membres suplents. El tribunal estarà format per:
  
President: el de la corporació o membre d'aquesta en qui delegue.
  
Secretari: el de la corporació, o funcionari d'aquesta en qui delegue, que actuarà amb veu i sense vot.
  
Vocals:
  
- Dos regidors de la corporació designats per l'alcalde.
  
- Un funcionari de l'administració amb titulació superior a l'exigida als aspirants, designat per la Direcció General de l'Administració Local.
  
Abstenció i recusació. Els membres del tribunal hauran d'abstenir-se de formar part d'aquest i d'intervindre quan concórreguen les circumstàncies establides en l'article 28 de la Llei 30/1992, de 26 de novembre, i notificar-ho a l'autoritat convocant. Els aspirants podran recusar-los.
  
El tribunal es constituirà prèviament a la realització del primer exercici. Per a la vàlida constitució del tribunal serà necessària l'assistència del president i del secretari i la meitat, almenys, dels membres titulars i suplents.
  
Setena. Desenvolupament dels exercicis
  
L'ordre d'actuació dels opositors s'iniciarà alfabèticament per cognoms prèviament determinats mitjançant un sorteig.
  
Els aspirants seran convocats per a cada exercici en crida única, i quedaran decaiguts en el seu dret els opositors que no compareguen a realitzar-lo, excepte els casos de força major degudament justificats i lliurement apreciats pel tribunal.
  
Començades les proves, el tribunal farà públic l'anunci de realització de la resta de proves al local on s'haja realitzat l'exercici anterior, amb 48 hores, com a mínim d'antelació i al tauler d'anuncis de l'ajuntament.
  
El tribunal publicarà l'anunci de la segona prova, consistent en l'entrevista, al tauler d'anuncis de l'ajuntament almenys amb 12 hores d'antelació al començament d'aquest.
  
Vuitena. Valoració de mèrits i qualificació dels exercicis
  
Fase d'oposició:
  
La prova escrita o test es qualificarà de 0 a 10 punts, i serà necessari obtindre per a superar-lo un mínim de 5 punts.
  
Fase de concurs:
  
Barem de mèrits a valorar en la fase de concurs:
  
1. Serveis prestats. Fins a un màxim de 3 punts.
  
Els serveis prestats es valoraran a raó de 0,25 punts per any complet de servei en el mateix grup de funcionaris o categoria laboral. A aquest efecte es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i altra normativa aplicable. No es computaran mai els serveis que s'hagen prestat simultàniament amb altres al·legats.
  
2. Experiència: es valorarà amb un màxim de 3 punts a raó de 0,10 punts per any complet de serveis o fracció igual o superior a sis mesos. L'experiència es valorarà atenent principalment al fet d'haver realitzat funcions similars a les que s'hauran d'exercir. Es tindrà en compte per a això la còpia autenticada o compulsada del contracte de treball.
  
3. Altres mèrits:
  
- Estar en possessió del carnet de conduir B2: fins a un màxim d'1 punt.
  
- Per cada fill menor de 23 anys o ascendents majors de 70 anys que convisquen en el domicili de l'aspirant i no siguen preceptors d'ingressos derivats del treball: 0,25 punts, i com a màxim fins a 1,5 punts.
  
- Per cada fill amb minusvalidesa que convisca en el domicili de l'aspirant i no perceba ingressos derivats del treball: 0,50 punts, i com a màxim 1 punt.
  
4. Entrevista personal:
  
Es valorarà el perfil laboral del candidat i les seues condicions personals i professionals. Fins a un màxim de 1,5 punts.
  
Novena. Llista d'aprovats
  
La puntuació total de les proves selectives es determinarà per la suma de les qualificacions obtingudes en la fase d'oposició i en la de concurs. Finalitzades les proves, el tribunal farà públiques al lloc de realització de l'últim exercici i al tauler d'anuncis municipals, les relacions definitives d'aspirants aprovats, en una llista única, havent de resultar inclosos els aspirants que, per ordre de puntuació obtinguda de major a menor, coincidisca amb el nombre de places convocades, en no poder aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga el que estableix aquesta norma serà nul·la de ple dret.
  
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua comesa de valoració estarà referida al compliment de les normes reglamentàries i de les bases de la convocatòria.
  
Deu
  
En el termini de 10 dies naturals a comptar des del següent a aquell en què es publique al tauler d'anuncis la relació definitiva d'aprovats. Els aspirants aprovats hauran de presentar o remetre a l'ajuntament els documents acreditatius de complir les condicions exigides en la base segona o, si no n'hi ha, mitjançant qualsevol mitjà de prova admés en dret. Els qui estiguen en la condició de funcionaris o contractats laborals de l'administració pública estaran exempts de justificar documentalment les condicions i altres requisits ja aprovats per a obtindre l'anterior nomenament o contractació, havent de presentar certificat del registre central de personal de l'organisme o corporació local de què depenguen per a acreditar aquesta condició.
  
Els qui en el termini fixat i excepte casos de força major no presenten la documentació o de l'examen d'aquesta es deduïra que manquen d'alguns dels requisits assenyalats en la base segona no podran ser contractats i quedaran anul·lades les actuacions, sense perjudici de la responsabilitat en què hagueren incorregut per falsedat en les sol·licituds de participació.
  
Onze. Funcions
  
Exerciran les funcions i tasques de neteja d'edificis públics municipals i altres locals propietat de l'ajuntament així com de centres d'ensenyament i altres la higiene i neteja dels quals siga assumida per l'ajuntament amb caràcter obligatori o voluntari.
  
Dotze. Nomenament i presa de possessió
  
1. Conclòs el procés selectiu i aportats els documents a què es refereix la base anterior, l'alcalde, d'acord amb la proposta del tribunal qualificador, procedirà a realitzar amb el seleccionat el contracte laboral indefinit a temps parcial el dia següent al de la notificació del nomenament, havent prèviament de prestar jurament o promesa de conformitat amb el que estableix el Reial Decret 707/1979 de 5 d'abril.
  
2. Els qui sense causa justificada no prenguen possessió en el termini assenyalat, quedaran en la situació de cessants, amb pèrdua de tots els drets derivats de la convocatòria i del nomenament conferit.
  
Tretze. Normes d'aplicació
  
Per al que no disposen aquestes bases, en allò que les contradiguen seran d'aplicació la Llei 7/1985, de 2 d'abril, el Reial Decret Legislatiu 781/1986, de 18 d'abril; la Llei 30/1984 de 2 d'agost i el Reial Decret 896/1991, de 7 de juny, i altra normativa concordant en matèria de personal al servei de les administracions públiques.
  
Catorze. Norma final
  
La present convocatòria i els actes que es deriven d'aquesta i de les actuacions dels òrgans de selecció podran ser impugnats en els casos i en la forma establits per la Llei 30/1992, de Règim Jurídic de les Administracions Públiques i del Procediment Administratiu Comú.
  
Quinze
  
Es constituirà una borsa de treball que comprenga tots els aspirants no seleccionats, els quals seran cridats per ordre de puntuació una vegada finalitzat el contracte de la persona seleccionada, per a la prestació del servei, o en els casos de substitució temporal.
  
Sotmés a votació va ser aprovat per unanimitat dels membres corporatius presents (7 de 7 número legal 7).